Kultuuriministri 12. novembri 2018. a määruse nr 2 „Arhitektuuri ja disaini arendusprojektide toetamise tingimused ja kord“ muutmine 
Vastu võetud 29.01.2025 nr 1

Määrus kehtestatakse riigieelarve seaduse § 531 lõike 1 alusel.
 
Kultuuriministri 12. novembri 2018. a määruses nr 2 „Arhitektuuri ja disaini arendusprojektide toetamise tingimused ja kord“ tehakse järgmised muudatused:

1)	paragrahvi 1 täiendatakse lõikega 11 järgmises sõnastuses:
„(11) Määruse alusel toetatavate tegevuste abikõlblikuks sihtpiirkonnaks on kogu Eesti territoorium, välja arvatud Tallinna ja Tartu linn.“;
2)	paragrahvi 1 lõige 41 tunnistatakse kehtetuks;

3)	paragrahvi 2 lõiked 1 ja 2 sõnastatakse järgmiselt:
„(1) Toetuse andmise eesmärk on tõsta arhitektuuri ja disaini projektide abil avaliku ruumi kvaliteeti ja edendada piirkondlikku arengut. 
(2) Toetuse andmise tulemusena on avaliku ruumi kvaliteet paranenud, kogukonna elukvaliteet tõusnud, piirkondade sotsiaal-ruumiline areng võrdsustunud ning kohalik identiteet tugevnenud.“;  

4) paragrahvi 3 lõige 1 sõnastatakse järgmiselt:
„(1) Toetust antakse projektile, mille elluviimine panustab käesoleva määruse §-s 2 nimetatud eesmärgi ja tulemuse saavutamisse ning mille raames korraldatakse avalikku ruumi aktiveeriv arhitektuuri- või disainialgatus.“; 

5)	paragrahvi 4 lõige 1 sõnastatakse järgmiselt:
„(1) Taotlejaks võib olla äriregistrisse kantud füüsilisest isikust ettevõtja ja Eestis registreeritud eraõiguslik juriidiline isik, kes ei ole riigi sihtasutus või riigi osalusel asutatud sihtasutus või kohaliku omavalitsuse sihtasutus või nimetatud isikute asutatud sihtasutus.“;
6)	paragrahvi 5 lõike 4 punkti 2 täiendatakse pärast sõnu „projekti elluviimise koht,“ sõnadega „sealhulgas asukohavaliku põhjendus,“;

7)	paragrahvi 5 lõike 4 punkti 4 täiendatakse pärast sõnu „projekti meeskonna“ sõnadega „, sealhulgas erialase kogemuse“;

8)	paragrahvi 5 lõike 4 punkt 5 sõnastatakse järgmiselt: 
„5) projekti kavand joonise, skeemi või muu visuaalina;“;

9)	paragrahvi 5 lõiget 4 täiendatakse punktidega 7 ja 8 järgmises sõnastuses:
„7) oodatava piirkondliku mõju ja kogukondliku mõõtme ülevaade ning kohalike kaasamisprotsessi kirjeldus;
8)	projekti väljundi ja kvaliteetse ruumi aluspõhimõtete ja/või kaasava disaini printsiipide rakendamise kirjeldus.“;

10)	paragrahvi 8 lõike 3 punktid 61- 10 sõnastatakse järgmiselt:
„61) arhitekti-, disaini-, inseneri- ja tarkvarateenuse ning teiste ruumiloome ekspertide teenuse kulu; 
7) kommunikatsioonikulu;
8) halduskulu kuni 10% toetuse summast, sealhulgas rendi-, kommunaal-, side-, transpordi-, raamatupidamiskulu ning infotehnoloogiateenuste ja bürootarvete kulu;
9) toitlustuse, ruumirendi ja tehnika kulu kuni kahe päevase ürituse puhul ning majutuskulu taotlejale, projekti korraldusse kaasatud isikutele ja ekspertidele;
10) ehitus- ja haljastuskulu;“;

11) paragrahvi 8 lõiget 3 täiendatakse punktiga 101 järgmises sõnastuses:
„101) materjali, sealhulgas ehitusmaterjali, haljastuse, viidanduse ning avaliku ruumi elemendi kulu;“;

12)	paragrahvi 8 täiendatakse lõikega 5 järgmises sõnastuses:
„(5) Käesoleva paragrahvi lõike 3 punktides 61, 7, 9 ja 10 nimetatud kulu on abikõlblik ka  sisseostetud teenusena.“; 
 
13) paragrahvi 10 lõige 1 sõnastatakse järgmiselt:
„(1) Taotletava toetuse minimaalne summa on 8000 eurot ja maksimaalne summa on 40 000 eurot taotluse kohta.“;

14) paragrahvi 12 lõige 2 sõnastatakse järgmiselt:
„(2) Taotlusi hinnatakse järgmiste kriteeriumide ja osakaalude alusel:
1) projekti asukohavaliku põhjendatus ja piirkondlik mõju – 25% maksimaalsest koondhindest;
2) projekti väljund, selgus, jätkusuutlikkus ja kvaliteetse ruumi aluspõhimõtete ja/või kaasava disaini printsiipide järgimine – 25% maksimaalsest koondhindest;
3) projekti valdkondlik kunstiline tase, uuenduslikkus ja nähtavus – 12.5% maksimaalsest koondhindest;
4) projekti meeskonna erialane kogemus, koostööpartnerite olemasolu ja panus projekti elluviimisel – 12.5% maksimaalsest koondhindest;
5) projekti kogukondlik mõõde ning kohalike kaasamisprotsess – 12.5% maksimaalsest koondhindest;
6) eelarve realistlikkus ja kuluartiklite põhjendatus – 12.5% maksimaalsest koondhindest.“;

15) paragrahvi 18 lõige 1 sõnastatakse järgmiselt:
„(1) Toetuse saaja esitab projekti aruande toetuse andjale e-keskkonna kaudu 30 tööpäeva jooksul peale projekti abikõlblikkuse perioodi, kui taotluse rahuldamise otsusest ei tulene teisti.“.

Heidy Purga
minister

Kristiina Alliksaar
kantsler